
బీజింగ్ : అగ్ర స్థాయిలో ఉన్నామనుకోవడం కాదు, అందుకు తగినట్లు ప్రవర్తించగలగాలి. చైనా మీడియాను చూస్తే ఎవరైనా జాలి పడతారు. భారతదేశ జీడీపీ ఊహించిన దాని కన్నా తగ్గడంతో చైనా మీడియా ఎగతాళి చేస్తోంది. భారతదేశం సెల్ఫ్ గోల్ చేసుకుందని, నరేంద్ర మోదీ ప్రభుత్వం అమలు చేస్తున్న సంస్కరణల ఫలితమే ఈ పరిస్థితి అని అంటోంది. ఏనుగు, డ్రాగన్ పందెంలో భారత్ ఎదురుదెబ్బతిందని వ్యాఖ్యానిస్తోంది.‘గ్లోబల్ టైమ్స్’లో శుక్రవారం ప్రచురితమైన వ్యాసంలో ‘‘భారతదేశ ఆర్థిక వ్యవస్థలో అనూహ్య మందగమనం రావడంతో, మొదటి త్రైమాసికంలో వేగంగా వృద్ధి చెందుతున్న ప్రధాన ఆర్థిక వ్యవస్థ అనే పేరును తిరిగి సాధించడానికి చైనాకు దోహదపడింది. ఏనుగు వర్సెస్ డ్రాగన్ పందెంలో భారతదేశం ఎదురుదెబ్బ తింది’’ అని పేర్కొంది.ఈ వ్యాసాన్ని ఆంగ్లంలో వెబ్సైట్లో ప్రచురించింది. అంతర్జాతీయ దృష్టిని ఆకర్షించడం, రెచ్చగొట్టే వాదనలను ప్రచురించడం కోసం ఈ వెబ్సైట్ను ఉపయోగిస్తున్నారు. ‘‘పెద్ద నోట్ల రద్దును ఆర్థిక వ్యవస్థ ఎంత దయనీయంగా భరించగలిగిందనే వాస్తవాన్ని కూడా ఇది తెలియజేస్తోంది. నవంబరు నిర్ణయాల్లాంటి దూకుడు సంస్కరణ చర్యల గురించి భారత ప్రభుత్వం ఒకటికి రెండుసార్లు ఆలోచించుకోవాలి.  దేశాన్ని సౌభాగ్యం వైపు నడిపించాలంటే  సాంఘిక-ఆర్థిక సంస్కరణల కోసం ఉక్కు పిడికిలి వైఖరి తప్పనిసరి అనిపించినప్పటికీ, షాక్ ట్రీట్మెంట్ను నివారించి ఉండవలసింది. రోజువారీ జీవితాలను గడిపేందుకు అత్యధిక భారతీయులు నగదుపైనే ఆధారపడుతున్నారు’’ అని పేర్కొంది.భారతదేశ ఆర్థిక వ్యవస్థ బలహీనంగా కనిపిస్తోందని, వినియోగదారుల డిమాండ్, ప్రభుత్వ వ్యయంపై అది ఆధారపడి ఉందని పేర్కొంది. ఇటువంటి పరిస్థితుల్లో ప్రైవేటు పెట్టుబడులను సాధించాలంటే భారత ప్రభుత్వం మరిన్ని సమగ్ర విధానాలను అమలు చేయవలసి ఉందని సలహా ఇచ్చింది. సంస్కరణలు కొనసాగిస్తున్న భారతదేశం భవిష్యత్తులో సెల్ఫ్ గోల్స్ చేసుకోకుండా ఉంటుందన్న ఆశాభావం వ్యక్తం చేసింది.

beasing : agra sthaayilo unnamanukovadam kaadu, anduku taginatlu pravartinchagalagaali. chaina meedianu chuste evaraina jaali padataaru. bharatadesa gdp oohinchina daani kanna taggadamtho chaina media egataali chestondi. bharatadesam self gol chesukundani, narendra modii prabhutvam amalu chestunna samskaranala phalitame ee paristhiti ani antondi. enugu, dragan pandemlo bharat edurudebbatindani vyaakhyaanistondi.‘global times’loo sukravaaram prachuritamaina vyaasamlo ‘‘bharatadesa aardhika vyavasthalo anuhya mandagamanam raavadamtho, modati traimaasikamlo vegamgaa vruddhi chendutunna pradhaana aardhika vyavastha ane paerunu tirigi saadhinchadaaniki chainaaku dohadapadindi. enugu verses dragan pandemlo bharatadesam edurudebba tindi’’ ani perkondi.ee vyaasaanni aanglamlo websitelo prachurinchindi. antarjaatiiya drushtini aakarshinchadam, rechagotte vaadanalanu prachurinchadam kosam ee vebsaitnu upayogistunnaru. ‘‘pedda notla raddunu aardhika vyavastha entha dayaneeyamgaa bharinchagaligindane vaastavaanni kuudaa idhi teliyajestondi. navambaru nirnayaallaanti dookudu samskarana charyala gurinchi bhaarata prabhutvam okatiki rendusaarlu alochinchukovali.  deshaanni soubhaagyam vaipu nadipinchaalante  saanghika-aardhika samskaranala kosam ukku pidikili vaikhari tappanisari anipinchinappatiki, shak treatmentnu nivaarinchi undavalasindi. rojuwari jeevitaalanu gadipenduku atyadhika bhaaratheeyulu nagadupaine aadhaarapadutunnaaru’’ ani perkondi.bharatadesa aardhika vyavastha balaheenamgaa kanipistondani, viniyogadaarula demand, prabhutva vyayampai adhi aadhaarapadi undani perkondi. ituvanti paristhitullo praivetu pettubadulanu saadhinchaalante bhaarata prabhutvam marinni samagra vidhaanaalanu amalu cheyavalasi undani salaha ichindi. samskaranalu konasaagistunna bharatadesam bhavishyattulo self gols chesukokunda untundanna aasaabhaavam vyaktam chesindi.